fremsatte Forslag til Behandling igen. (Forslagene gik ud paa at 

 søge oprettet et Fond til Fremme af ornithologiske Studier og at 

 lade afholde Foredragsrækker med Gennemgang af danske Fugle). 



Formanden beklagede, at Bestyrelsen, der med stor Interesse 

 omfattede disse Forslag, ikke havde haft Tid til at udrette noget i 

 den Retning. Tiden tillod i Øjeblikket ikke ham selv at udføre 

 noget personligt Arbejde i denne Sag; men hans Samlinger stod til 

 enhver Tid til Tjeneste for eventuelle Foredragsholdere. 



Forstkandidat Fabricius foreslog, at der blev nedsat et Udvalg 

 til at tage sig af de to Planer, et Forslag, der vandt almindelig Til- 

 slutning. 



Overlæge Helms fandt begge Planer fortræffelige og gav sam- 

 tidig den glædelige Meddelelse, at nogle faa Medlemmer havde sam- 

 menskudt 200 Kr. som Grundlag for et saadant Fond, der særlig for 

 de yngre Ornithologer kunde have stor Betydning. 



Stud. med. Saxtor ph takkede paa de yngre Ornithologers Vegne 

 og anbefalede samtidig stærkt de paatænkte Foredragsrækker, idet 

 en meget stor Del af Foreningens Medlemmer kun havde et yderst 

 ringe Kendskab til vore almindelige Fugle. 



Der udviklede sig en Del Diskussion mellem Medlemmerne an- 

 gaaende det foreslaaede Udvalg, der resulterede i, at d'Hrr. Veksellerer 

 Schiøler, Docent Stamm, Student Saxtorph og Forststuderende 

 Weis blev udpeget til at arbejde saavel paa Afholdelse af de paa- 

 tænkte Foredragsrækker som paa Oprettelse af et ornithologisk Fond. 



Efter at Direktør C. Rubow yderligere havde rettet en Tak til 

 Formanden, fremsatte Læge Krabbe et Forslag om at optage Punktet 

 »Eventuelt« paa de kommende Generalforsamlingers Dagsorden og 

 paapegede, hvor nødvendigt det var at udvise Forsigtighed med at 

 optage sjældnere Fugle i Rapporter fra Foreningens Ekskursioner. 



Derefter hævedes Generalforsamlingen. 



Efter Generalforsamlingen blev den førnævnte Bogauktion af- 

 holdt, hvorefter Stud. mag. Å. Vedel Tåning holdt et særdeles 

 interessant og velformet Foredrag om Storkens Udbredelse og Af- 

 tagen her i Landet, der tilsyneladende vakte almindelig Interesse 

 blandt de tilstedeværende Medlemmer. Foredraget vil senere frem- 

 komme her i Tidsskriftet. P. J. 



MØDE I DANSK ORNITHOLOGISK FORENING 13 DECEMRER 1916. 



Paa dette Møde, der som sædvanlig afholdtes i Citys Selskabs- 

 lokaler og var besøgt af ca. 35 Medlemmer, holdt Overlæge O. Helms 

 et Foredrag om ynglende Fugle ved Sanatoriet ved Nakkebølle Fjord. 

 I Yngletiden 1916 blev der foretaget en særdeles grundig Optælling 

 af Antallet af ynglende Fugle paa Sanatoriet og den dertil hørende 

 Park og Køkkenhave, et Omraade paa ialt 11 ha. Ved en gennem- 

 ført og omhyggelig Undersøgelse af Krat og Buske blev der gjort 

 Porsøg paa at komme det virkelige Tal saa nær som muligt; men 



